
LIETUVOS RESPUBLIKOS
VYRIAUSIASIS VALSTYBINIS DARBO INSPEKTORIUS

ĮSAKYMAS
DĖL LIETUVOS RESPUBLIKOS VYRIAUSIOJO VALSTYBINIO DARBO
INSPEKTORIAUS 2020 M. SAUSIO 17 D. ĮSAKYMO NR. EV-13 „DĖL PRAŠYMŲ IR
SKUNDŲ NAGRINĖJIMO BEI ASMENŲ APTARNAVIMO LIETUVOS RESPUBLIKOS
VALSTYBINĖJE DARBO INSPEKCIJOJE TAISYKLIŲ PATVIRTINIMO“ PAKEITIMO

2023 m. vasario 20 d. Nr. EV-34
Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 6 punktu bei siekdamas tinkamo Lietuvos Respublikos valstybinės darbo inspekcijos prie Socialinės apsaugos ir darbo ministerijos veiklą reglamentuojančių teisės aktų įgyvendinimo:
.	P a k e i č i u	Prašymų ir skundų nagrinėjimo bei asmenų aptarnavimo Lietuvos Respublikos valstybinėje darbo inspekcijoje taisykles, patvirtintas Lietuvos Respublikos vyriausiojo valstybinio darbo inspektoriaus 2020 m. sausio 17 d. įsakymu Nr. EV-13 „Dėl Prašymų ir skundų nagrinėjimo bei asmenų aptarnavimo Lietuvos Respublikos valstybinėje darbo inspekcijoje taisyklių patvirtinimo”:
.	Pakeičiu 29 punktą ir jį išdėstau taip:
„. Prašymai ir skundai, nagrinėjami vadovaujantis Lietuvos Respublikos viešojo administravimo įstatymu. Skundo ar prašymo nagrinėjimo metu surinkus duomenis Lietuvos Respublikos administracinių nusižengimų kodekso (toliau - ANK) nustatyta tvarka gali būti pradedama arba nepradedama administracinio pažeidimo teisena ir šios Taisyklės toliau nėra taikomos. ANK 577 ir 579 straipsniuose nurodyti asmenys VDI nutarimus ar sprendimus, priimtus administracinių nusižengimų teisenoje gali skųsti apylinkės teismui, vadovaujantis ANK nustatyta tvarka ir terminais.“
.	Pakeičiu 35 punktą ir jį išdėstau taip:
„. Prašymą ar skundą nagrinėjusio VDI skyriaus vadovo ar įgalioto asmens veiksmai gali būti skundžiami Vyriausiajam valstybiniam darbo inspektoriui Lietuvos Respublikos valstybinės darbo inspekcijos įstatymo 10 straipsnyje nustatyta tvarka bei Lietuvos Respublikos viešojo administravimo įstatymo nustatyta tvarka ir terminais.“
.	Pripažįstu netekusiu galios 36 punktą.
.	Į p a r e i g o j u:
.	Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) Informacinių technologijų ir dokumentų valdymo skyriaus vedėją organizuoti šio įsakymo paskelbimą Teisės aktų registre bei VDI vidinėje ir išorinėje interneto svetainėje;
.	VDI skyrių vedėjus su šiuo įsakymu supažindinti vadovaujamo skyriaus valstybės tarnautojus ir darbuotojus.
.	P a v e d u šio įsakymo vykdymo kontrolę VDI kancleriui.



Lietuvos Respublikos vyriausiasis 
valstybinis darbo inspektorius	Jonas Gricius



image1.jpg




